У гэтых школах адбываецца сістэмнае, дакладна адпрацаванае навучанне асновам прадпрымальніцтва як новай крэатыўнай дзейнасці па шэрагу модуляў. Першы модуль прадугледжвае навучанне і пагружэнне ў сутнасць прадпрымальніцкай дзейнасці, раскрыццё гісторыі зараджэння прадпрымальніцтва, міжнароднага вопыту, сацыяльна-эканамічных асноў і функцый, асноў менеджменту і маркетынгу. Для праходжання наступнага модулю навучэнцы школы прадпрымальніцтва распрацоўваюць праект “Уласная справа”. Завяршальны модуль прадугледжвае абарону праекта кожным навучэнцам.